41 C માં આગળ જણાવ્યું છે, જુદા જુદા કન્ટ્રોલ રૂમ ઉપરથી આ વિગતો ભેગી કરી પોલીસ વિભાગે એક વેબસાઈટ અથવા ડેટાબેઝ બનાવાનો રહેશે અને તે જનતા માટે જાહેર કરવાનું રહેશે. આજે ગુજરાતમાં છાસવારે પોલીસ “કાયદો અને વ્યવસ્થા જાળવવાના નામે સામાજિક કાર્યકરો અને લોકશાહી ઢબે ગરીબો, વંચિતોના મુદ્દા પર સરકારને સવાલ કરવાવાળા, વિરોધ કરવાવાળા કર્મશીલોની અટકાયત, કરી તેમને આખા આખા દીવસ માટે નજરકૈદી તરીકે કોઈ મેદાન માં અથવા ગાયકવાડની હવેલી જેવી જગ્યાએ રાખે છે અને પછી છોડી દે છે. આ અંગે તેમના પરિવારજનો માહિતી અધિકાર કાયદા અંતર્ગત કલમ ૭(૧) મુજબ ૪૮ કલાક માં જયારે માહિતી માંગે છે ત્યારે તે અંગે કોઈજ રેકર્ડ ઉપલબ્ધ નથી તેમ જવાબ આપવામાં આવે છે. કોઈ મૌખિક આદેશ પર કરેલ આ કૃત્યોનું નું કોઈજ રેકર્ડ હોતું નથી. જે CRPC ના જોગવાઈ નો તેમજ માનવ અધિકારોનું પણ ભંગ છે.